Ալեքսանդր Մեդվեդ

**Ալեքսանդր Վասիլևիչ Մեդվեդ** (, ), բելառուս խորհրդային մարզիկ, ազատ ոճի ըմբիշ, օլիմպիական եռակի չեմպիոն, աշխարհի, Եվրոպայի և ԽՍՀՄ բազմակի չեմպիոն։ ԽՍՀՄ սպորտի վաստակավոր վարպետ (1963), ըմբշամարտի վերաբերյալ երկու գրքերի հեղինակ։ Հեղինակավոր մրցումների եզրափակիչներում հաղթել է նույն մարզիկին (Օսման Դուրալիև) 8 անգամ։ Բելառուսի Հանրապետության ԱՕԿ փոխնախագահ։

## Սպորտային նվաճումներ
Ալեքսանդր Մեդվեդը երեք անգամ դարձել է ազատ ոճի ըմբշամարտի օլիմպիական չեմպիոն (1964, 1968, 1972), ընդ որում երեք տարբեր քաշային կարգերում (կիսածանր, ծանր և բացարձակ), 7 անգամ (1962-1963, 1966-1967, 1969-1971) դարձել է աշխարհի չեմպիոն, 3 անգամ (1966, 1968 և 1972)՝ Եվրոպայի չեմպիոն։ 1961-1970 թվականներին 9 անգամ դարձել է ԽՍՀՄ չեմպիոն։

1962 թվականին իր առաջին չեմպիոնությունից հետո դարձել է սպորտի վաստակավոր վարպետ, 1965 թվականից՝ ԽՄԿԿ անդամ։

1972 թվականին Մյունխենում Օլիմպիական խաղերի բացման արարողության ժամանակ կրել է ԽՍՀՄ դրոշը։

Ըմբիշի հաղթանակի գրավականը՝ գլխի վերևից և աջ սրունքից բռնելն էր։

## Մարզչական աշխատանք, հասարակական գործունեություն
Մարզական կարիերան ավարտելուց հետո աշխատել է որպես դոցենտ Մինսկի ռադիոտեխնիկական ինստիտուտում (որտեղ իր մարզական գործունեության ընթացքում գրանցվել է որպես ուսուցիչ) և ըմբշամարտի մարզիչ, եղել է սպորտի ամբիոնի վարիչ։

1970 թվականին Բելառուսի ըմբշամարտի ֆեդերացիայի հետ միասին, Բելառուսի ԽՍՀՄ նախարարների խորհրդին առընթեր ֆիզիկական կուլտուրայի և սպորտի կոմիտեի հետ միասին, ստեղծեց ազատ ոճի ըմբշամարտի միջազգային մրցաշար՝ Ա․ Մեդվեդի մրցանակների համար։ 1994 թվականից մրցաշարին շնորհվել է Գրան-պրի միջազգային մրցաշարերի հեղինակավոր բարձրագույն կատեգորիա։

1980 թվականին Մոսկվայում օլիմպիական խաղերի բացման ժամանակ արժանացել է մրցավարների անունից Օլիմպիական երդում կարդալու պատվին։

ԽՍՀՄ փլուզումից հետո նա դարձավ Բելառուսի ԱՕԿ փոխնախագահ և Բելառուսի ազատ ոճի ըմբշամարտի օլիմպիական հավաքականի մարզիչ։

2001 թվականին ճանաչվել է 20-րդ դարի Բելառուսի լավագույն մարզիկ։

2004 թվականին Աթենքում Օլիմպիական խաղերի բացման արարողության ժամանակ կրում էր Բելառուսի դրոշը։

2005 թվականին ճանաչվել է սպորտի պատմության լավագույն ազատ ոճի ըմբիշ և ընդգրկվել ըմբշամարտի փառքի սրահում։

Բելառուսի ըմբշամարտի ֆեդերացիայի նախագահ։

1968 թվականից մինչև 2018 թվականի նոյեմբեր աշխատել է Ինֆորմատիկայի և ռադիոէլեկտրոնիկայի Բելառուսի պետական համալսարանում որպես ըմբշամարտի մարզիչ.

Ստորագրել Է երկրի մարզական գործիչների բաց նամակը, որոնք հանդես են գալիս Բելառուսի գործող իշխանության օգտին՝ 2020 թվականին բողոքի ակցիաների կոշտ ճնշումներից հետո։

## Ընտանիք
Մեդվեդի խոսքով՝ իր պապն ու տատը Ուկրաինա են եկել Ռուսաստանից։ Տատը Մեդվեդիխա էին անվանում (մականունը ստացել է Ռուսաստանում), նրա հասակը 192 սմ էր, պապը ավելի բարձրահասակ էր։

Ամուսնացած է (կինը՝ Տատյանա Ստեպանովնա, մահացել է, 2016 թվականին), ունի երկու երեխա՝ դուստր և որդի, երեք թոռ, որոնցից մեկը կրում է պապի անունը (Ալեքսանդր կրտսեր), երկու ծոռ։ Որդին՝ Ալեքսեյ (ծնվել է 1967) լրջորեն զբաղվել է նաև ազատ ոճի ըմբշամարտով, դարձել է Երիտասարդների աշխարհի չեմպիոն (1987) և ԽՍՀՄ առաջնությունների մրցանակակիր (1990, 1991)։

## Պարգևներ
* Պատվո շքանշան (2017)
* Լենինի շքանշան (05.10.1972)
* Աշխատանքային կարմիր դրոշի շքանշան (30.03.1965)
* Երկու շքանշան «Պատվո նշան» (05.02.1969; 23.04.1985)
* Արծաթե Օլիմպիական շքանշան (1984)
* ՅՈՒՆԵՍԿՕ-ի մրցանակ «Սպորտում ազնվականության համար» (1984)
* ԽՍՀՄ սպորտի վաստակավոր վարպետ (1963)
* ԲԽՍՀ վաստակավոր մարզիչ (1979) և ԽՍՀՄ (1984)
* Մինսկի (1972), Մախաչկալայի և Խասավյուրտի պատվավոր քաղաքացի

## Ծանոթագրություններ

## Գրականություն
* Գոլուբև Վ. Լ. Ալեքսանդր Մեդվեդև. - Մոսկվա, 1978։

Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ըմբշամարտի Եվրոպայի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Լենինի շքանշանի ասպետներ
Կատեգորիա:ԽՄԿԿ անդամներ
Կատեգորիա:ԽՍՀՄ սպորտի վաստակավոր վարպետներ
Կատեգորիա:ԽՍՀՄ օլիմպիական չեմպիոններ
Կատեգորիա:Խորհրդային Միության հերոսներ
Կատեգորիա:Ուկրաինացի ըմբշամարտիկներ
Կատեգորիա:Պատվո շքանշանի ասպետներ (Բելառուս)
Կատեգորիա:Պատվո շքանշանի ասպետներ (ԽՍՀՄ)
Կատեգորիա:Օլիմպիական խաղերի պաշտոնյաներ